

**Παρόντες στην εκδήλωση των Cyprus Olympians Κουκκουλλής και Χατζηιωσήφ**

Ο Αντιπρόεδρος του Κυπριακού Οργανισμού Αθλητισμού Κωστάκης Κουκκουλλής και το μέλος του ΔΣ ΚΟΑ Κάλλη Χατζηιωσήφ παρευρέθηκαν σε ειδική εκδήλωση των Cyprus Olympians για το πρόγραμμα νεαρών ταλέντων Boost for Best, τη Δευτέρα 24 Οκτωβρίου στη Λάρνακα.

Στην εκδήλωση αυτή ανακοινώθηκαν τα ονόματα των 18 αθλητών που είναι δικαιούχοι των υποτροφιών του προγράμματος Boost4Best του διεθνούς φιλανθρωπικού ιδρύματος Parimatch Foundation.

«Μεταφέρω τον χαιρετισμό και του Προέδρου του ΚOA γι’ αυτή την εξαιρετική προσπάθεια και την στήριξη σε νεαρά ταλέντα του τόπου. Χαιρετίζουμε αυτή την αξιέπαινη και δυνατή προσπάθεια από τους εμπλεκόμενους φορείς για το μέλλον των νεαρών Αθλητών», σημείωσε στον χαιρετισμό του ο Κωστάκης Κουκκουλλής, ενώ η Κάλλη Χατζηιωσήφ αναφέρθηκε στην ψυχική υγεία των νέων αθλητών και τα προγράμματα στήριξης του ΚΟΑ προς τους αθλητές.